**บทสรุปเสนอผู้บริหารเมืองสมุนไพรจังหวัดพิษณุโลก 2563**

สำนักงานสาธารณสุขจังหวัดพิษณุโลก

จากข้อสั่งการของนายกรัฐมนตรี (พลเอกประยุทธ์ จันทร์โอชา) ลงวันที่ ๑๔ สิงหาคม พ.ศ. ๒๕๕๘ มอบหมายให้กระทรวงสาธารณสุข ร่วมกับหน่วยงานที่เกี่ยวข้องพัฒนาพืชสมุนไพรไทย ให้สามารถใช้ประโยชน์ได้อย่างมีประสิทธิภาพเพื่อให้เป็นที่ยอมรับและสร้างมูลค่าเพิ่มให้แก่ผลิตภัณฑ์แปรรูปจากสมุนไพรไทย เมืองสมุนไพรเป็นภาพแนวคิดที่สำคัญของแผนแม่บทแห่งชาติว่าด้วยการพัฒนาสมุนไพรไทยฉบับที่ ๑ พ.ศ. ๒๕๖๐..-..๒๕๖๔ จากระดับชาติไปสู่การพัฒนาระดับจังหวัด มุ่งเน้น ให้เกิดการพัฒนาสมุนไพร อย่างครบวงจรตั้งแต่ ต้นน้ำ กลางน้ำและปลายน้ำ เพื่อให้เกิดการเพาะปลูกสมุนไพร การแปรรูปและการผลิตเป็นผลิตภัณฑ์ที่ใช้ประโยชน์ ได้อย่างกว้างขวาง สร้างมูลค่าทางเศรษฐกิจของประเทศและสร้างการเจริญเติบโตอย่างยั่งยืน โดยอาศัยกลไกประชารัฐและความร่วมมือจากทุกภาคส่วนเป็นกลไกสำคัญ ในการขับเคลื่อนงาน ในพื้นที่ในปีงบประมาณ ๒๕๖๑ กรมการแพทย์แผนไทยและการแพทย์ทางเลือก ได้คัดเลือก ให้จังหวัดพิษณุโลกเป็น ๑ ใน ๑4 จังหวัดของประเทศ ในการดำเนินงานโครงการเมืองสมุนไพร (Herbal City) และมีการดำเนินงานโครงการพัฒนาเมืองสมุนไพรจังหวัดพิษณุโลก โดยมุ่งเน้นดำเนินการ ส่งเสริมและสนับสนุนการพัฒนาสมุนไพร ให้เข้าสู่ระบบสุขภาพและระบบเศรษฐกิจแบบ ครบวงจร ตั้งแต่ต้นทาง กลางทาง และปลายทาง โดยอาศัยกลไกการมีส่วนร่วม ตามแนวทางประชารัฐและมีผลการดำเนินงานภายใต้ ๔ มาตรการ ดังนี้

มาตรการที่ ๑ สร้างความเข้มแข็งของการบริหารและนโยบายของจังหวัด เพื่อการขับเคลื่อน พื้นที่อย่างยั่งยืน

มาตรการที่ ๒ พัฒนาคุณภาพวัตถุดิบสมุนไพร ยกระดับมูลค่าผลผลิตให้กับเกษตรกร

มาตรการที่ ๓ ขยายช่องทางการใช้ประโยชน์ เพิ่มมูลค่าและการตลาด

มาตรการที่ 4 ส่งเสริมการใช้สมุนไพรในระบบบริการ

เพื่อการพัฒนาเมืองสมุนไพรของประเทศไทยให้มีแนวทางการดำเนินงานที่ชัดเจนและมีรูปแบบ การดำเนินงานที่เหมาะสมกับบริบทของแต่ละจังหวัด ในปีงบประมาณ 2563 จังหวัดพิษณุโลก ถูกจัดให้อยู่ในกลุ่มการพัฒนาเมืองสมุนไพร โดยมีจุดเน้นด้านการท่องเที่ยวเชิงสุขภาพ ความงามและ การแพทย์แผนไทย โดยกำหนดผลลัพธ์ที่ต้องการคือ การนำสมุนไพรบูรณาการการสร้างเรื่องราวสนับสนุน การท่องเที่ยวตามจุดท่องเที่ยวและเส้นทางการท่องเที่ยวของจังหวัดพิษณุโลก และพัฒนาผลิตภัณฑ์เด่น ของจังหวัดเข้าสู่ตลาดการท่องเที่ยวของจังหวัด ประเทศและต่างประเทศ ดังนั้นจังหวัดพิษณุโลก จึงได้จัดทำโครงการการประชาสัมพันธ์ให้เกิดภาพลักษณ์ การเป็นเมืองท่องเที่ยวเชิงสุขภาพ ความงาม และแพทย์แผนไทยของจังหวัดพิษณุโลก เพื่อส่งเสริมภาพลักษณ์การเป็นเมืองท่องเที่ยวเชิงสุขภาพ ความงาม และแพทย์แผนไทยของจังหวัดพิษณุโลกขึ้น โดยมีกิจกรรม : การจัดทำเรื่องราว (Story) , เนื้อหา (Content) หรือจุดเด่นของกิจกรรม ในเส้นทางการท่องเที่ยวเชิงสุขภาพในจังหวัด , ผลิตภัณฑ์สมุนไพรเด่นของจังหวัด และจัดทำสื่อออนไลน์, สื่อวีดิทัศน์ และสื่ออื่นๆ ในการประชาสัมพันธ์เส้นทางการท่องเที่ยวเชิงสุขภาพ และผลิตภัณฑ์สมุนไพรเด่นของจังหวัด เผยแพร่ทางช่องทางต่างๆ ตามโครงการฯ ที่รับผิดชอบดำเนินการ โดยจะต้องดำเนินการจ้างเหมาจัดทำเรื่องราว (Story), เนื้อหา (Content) หรือจุดเด่นของกิจกรรมในเส้นทางการท่องเที่ยวเชิงสุขภาพในจังหวัด , ผลิตภัณฑ์สมุนไพรเด่นของจังหวัดและจัดทำสื่อออนไลน์, สื่อวีดิทัศน์ และสื่ออื่นๆในการประชาสัมพันธ์เส้นทางการท่องเที่ยวเชิงสุขภาพ และผลิตภัณฑ์สมุนไพรเด่นของจังหวัด เผยแพร่ทางช่องทางต่างๆ

**วิธีการดำเนินงานตามโครงการ**

จ้างเหมาจัดทำเรื่องราว (Story) ,เนื้อหา (Content) หรือจุดเด่นของกิจกรรมในเส้นทางการท่องเที่ยว เชิงสุขภาพในจังหวัด , ผลิตภัณฑ์สมุนไพรเด่นของจังหวัด และจัดทำสื่อออนไลน์ , สื่อวีดิทัศน์ และสื่ออื่นๆ ในการประชาสัมพันธ์เส้นทางการท่องเที่ยวเชิงสุขภาพ และผลิตภัณฑ์สมุนไพรเด่นของจังหวัด เผยแพร่ทางช่องทางต่างๆ ระหว่างเดือน พฤษภาคม –กันยายน ๒๕๖๓

|  |  |
| --- | --- |
| **หัวข้อ** | **รายละเอียดการดำเนินงาน** |
| ๑. สำรวจและจัดทำเรื่องราว (Story) หรือ เนื้อหา (Content) ฯ | จัดทำเรื่องราว (Story) ,เนื้อหา (Content) หรือจุดเด่นของกิจกรรมในเส้นทางการท่องเที่ยวเชิงสุขภาพในจังหวัด จำนวน 2 เส้นทาง และผลิตภัณฑ์สมุนไพรเด่นของจังหวัดพิษณุโลก จำนวน ๓ ผลิตภัณฑ์ |
| ๒. จัดทำสื่อออนไลน์ , สื่อ วีดิทัศน์ และสื่ออื่นๆ ในการประชาสัมพันธ์เส้นทางการท่องเที่ยวเชิงสุขภาพ และผลิตภัณฑ์สมุนไพรเด่นของจังหวัด เผยแพร่ทางช่องทางต่างๆ | ๑. จัดทำบทความประชาสัมพันธ์เส้นทางการท่องเที่ยวในจังหวัดพิษณุโลก จำนวน 2 เส้นทาง และผลิตภัณฑ์สมุนไพรเด่นของจังหวัดพิษณุโลก จำนวน ๓ ผลิตภัณฑ์ จำนวน 9 บทความ  (เผยแพร่ ๑ บทความในวารสาร อสท. และเผยแพร่บทความทั้งหมดผ่าน Facebook Fanpage ของ ททท.จังหวัดพิษณุโลก , Website สนง.ท่องเที่ยวและกีฬา จ.พิษณุโลก และ Facebook Fanpage ของสถานวิจัยเพื่อความเป็นเลิศทางวิชาการด้านการจัดการการท่องเที่ยว ม.นเรศวร |
| ๒. จัดทำหนังสืออิเล็กทรอนิกส์ (E-Book) ประชาสัมพันธ์เส้นทางการท่องเที่ยวในจังหวัดพิษณุโลก จำนวน 2 เส้นทางและผลิตภัณฑ์สมุนไพรเด่นของจังหวัดพิษณุโลก จำนวน ๓ ผลิตภัณฑ์ จำนวน ๑ เล่ม (ภาษาไทยและภาษาอังกฤษ)  เผยแพร่ผ่านทาง Facebook Fanpage ของ ททท.จังหวัดพิษณุโลก , Website สนง.ท่องเที่ยวและกีฬา จ.พิษณุโลก และ Facebook Fanpage ของสถานวิจัยเพื่อความเป็นเลิศทางวิชาการด้านการจัดการการท่องเที่ยว ม.นเรศวร |
| ๓. การจัดทำวีดีทัศน์ประชาสัมพันธ์เส้นทางการท่องเที่ยวในจังหวัดพิษณุโลก จำนวน 2 เส้นทางและผลิตภัณฑ์สมุนไพรเด่นของจังหวัดพิษณุโลก จำนวน ๓ ผลิตภัณฑ์ จำนวน ๕ ชุดข้อมูลๆ ละ ๑ ตอน ๆละ ไม่เกิน ๕ นาที  เผยแพร่ผ่านทาง Facebook Fanpage ของ ททท.จังหวัดพิษณุโลก , Website สนง.ท่องเที่ยวและกีฬา จ.พิษณุโลก , Facebook Fanpage ของสถานวิจัยเพื่อความเป็นเลิศทางวิชาการด้านการจัดการการท่องเที่ยว ม.นเรศวร และ Youtube |

โดยใช้งบประมาณในการดำเนินงานทั้งสิ้น 150,000 บาท

**ผลกระทบและประโยชน์ที่ได้รับจากโครงการ**

* ทำให้เกิดการประชาสัมพันธ์การท่องเที่ยวเชิงสุขภาพสู่นักท่องเที่ยวทั้งภายในและภายนอกจังหวัด
* ทำให้เกิดรายได้ตามเส้นทางท่องเที่ยวภายในจังหวัด
* ทำให้เกิดการจ้างงานตามเส้นทางการท่องเที่ยว และ แหล่งท่องเที่ยวมีการพัฒนา
* ทำให้ผู้ประกอบการด้านการท่องเที่ยว มีรายได้ และเป็นที่รู้จักมากยิ่งขึ้น

---------------------------------------------------------------------------